**Adatkezelési Tájékoztató**

**a Grape Solutions Zrt. által nyújtott munkaerő-közvetítés szolgáltatással összefüggésben az álláskereső természetes személyek személyes adatainak kezeléséről**

**Bevezetés**

Jelen Adatkezelési Tájékoztató célja, hogy a Grape Solutions Zrt., mint adatkezelő tájékoztatást adjon az általa nyújtott munkaerő-közvetítési szolgáltatás során megvalósuló adatkezeléséről azon természetes személy álláskeresők részére, akiknek a személyes adatait a szolgáltatásnyújtása során kezelni fogja.

A tájékoztatóban foglaltak a nem természetes személyekre vonatkozó adatok tekintetében nem alkalmazhatók.

**1. Az Adatkezelő megnevezése, a személyes adat és az Érintett fogalma**

Az Adatkezelő az a jogi személy, amely a személyes adatok kezelésének céljait és eszközeit önállóan, vagy másokkal együtt meghatározza.

**A jelen tájékoztató kapcsán:**

Adatkezelő: **Grape Solutions Hungary Zártkörűen Működő Részvénytársaság** (jelen tájékoztatóban a továbbiakban: **Adatkezelő**)

Székhelye: 1023 Budapest, Árpád fejedelem útja 26-28.

Postacím: 1023 Budapest, Árpád fejedelem útja 26-28.

Cégjegyzékszáma: 01-10-047087

Honlapjának címe: https://grape.solutions

E-mail cím:support@grape.hu

Telefonszám: +36-1-880-9200

Adatvédelmi tisztviselő: dr. Józan Flóra

Elérhetősége: Jozan.Flora@nkm.energy

Képviselő: Márton István adatvédelmi felelős (marton.istvan@grape.solutions)

A jelen tájékoztató szempontjából személyes adat azonosított vagy azonosítható természetes személyre (az "**Érintett**") vonatkozó bármely információ. Azonosítható az a természetes személy, aki közvetlen vagy közvetett módon, különösen valamely azonosító (például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező) alapján azonosítható.

**2. A jelen Adatkezelési Tájékoztató tárgya, az adatkezelés alapjául szolgáló jogszabályok**

A jelen Adatkezelési Tájékoztató **az Adatkezelő által a munkaerő közvetítési, toborzási szolgáltatásában álláskeresőként részt vevő természetes személy részére történő munkaerő közvetítési céllal kapcsolatos adatkezelésekre** vonatkozik.

Adatkezelő a munkaerő közvetítési szolgáltatása során munkáltatók megbízásából az általuk megadott preferenciáknak megfelelően toborzási tevékenységet végez, melynek keretében Adatkezelő:

* felkutatja az adott álláslehetőség kritériumainak megfelelő potenciális jelölteket, ennek során a saját álláskeresői adatbankjában. illetve olyan adatbázisokban is végezhet szűréseket, amelyekhez jogszerűen hozzáfér az ott meghatározott szerződéses feltételek szerint;
* előszűrést (namecheck eljárás) folytat le, azaz felveszi az Érintett nevét, születési dátumát vagy e-mail címét a névellenőrzési (Namecheck) rendszerébe és továbbítja ezen adatokat a potenciális munkáltatónak annak érdekében, hogy megállapítsa a potenciális munkáltató ismeri-e már az Érintettet vagy sem,

- amennyiben az előszűrés sikeres és az Érintett a további kiválasztási folyamatban részt vehet az Adatkezelő az Érintett önéletrajzát és az Érintettről az Adatkezelő által emberi közreműködéssel készített szakmai összesítőt rögzít a nyilvántartásában, a szakmai összesítőbe kizárólag az önéletrajzban az Érintett által megadott adatok kerülhetnek összegzésre változatlan tartalommal, ezen szakmai összesítőkben profilalkotás (pl. értékelés, elemzés, jellemzés, stb) nem történik,

- Adatkezelő megbízásának tárgyától függően a kiválasztási folyamat részeként interjúkat folytat le és további előszűrést végezhet, melynek során akár kérheti az Érintettektől a kiválasztást elősegítő tesztek kitöltését is a vonatkozó jogszabályi előírások teljeskörű betartásával,

- a kiválasztási folyamat során sikeresen megfelelt Érintettek tekintetében egyes személyes adatokat Adatkezelő az Érintettek kifejezett hozzájárulása birtokában továbbítja a potenciális munkáltató felé,

- az Érintettek személyes adatait kifejezett hozzájárulásuk birtokában Adatkezelő rögzíti saját álláskeresői adatbankjában későbbi álláslehetőségek megküldése céljából,

Az Ön által megadott személyes adatok valódiságáért, pontosságáért és naprakészségéért kizárólag Ön felel. Adatkezelő kifejezetten kizárja felelősségét a hiányosan vagy hibásan megadott adatokból eredő bármely következményekért.

A toborzás során Öntől csak olyan nyilatkozat megtétele vagy adat közlése kérhető, amely személyhez fűződő jogát nem sérti és a toborzás szempontjából lényeges. A toborzással össze nem függő más személyes adat az adatkezelés céljának hiányában nem igényelhető. Különleges személyes adatok (pl. egészségi állapotra, krónikus betegségre, dohányzásra, kóros szenvedélyre vonatkozó adatok) szolgáltatása, azok kezelése csak az Ön írásbeli hozzájárulásán vagy törvényi rendelkezésen alapulhat.

A fenti adatkezelésekre vonatkozó főbb jogszabályok:

* Az EURÓPAI PARLAMENT ÉS A TANÁCS (EU) 2016/679 RENDELETE (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet)
* az információs önrendelkezési jogról és az információszabadságról szóló 2011. évi CXII. törvény

**3. Az adatkezelés jogalapja**

Adatkezelésünk jogalapja elsősorban az Általános Adatvédelmi Rendelet 6. cikk (1) bekezdésének:

* a) pontja (hozzájáruláson alapuló adatkezelés).

Személyes adatainak Adatkezelő általi kezelésére az Adatkezelő előzetes tájékoztatásán, alapuló, önkéntes, kifejezett hozzájárulása alapján kerülhet sor. Ennek érdekében, amikor Ön első alkalommal kapcsolatba kerül az Adatkezelővel, illetve annak megbízottjával, úgy jelen Tájékoztató ismeretében nyilatkoznia kell arról hozzájárul-e személyes adatainak a jelen Tájékoztatóban foglalt módon történő kezeléséhez. **Ön jogosult arra, hogy – hozzájáruláson alapuló adatkezelés esetén - az adatkezelésre adott hozzájárulását bármikor visszavonja, ebben az esetben megadott személyes adatait haladéktalanul töröljük.** A hozzájárulás visszavonása lehetetlenné teszi, hogy az Érintett az Adatkezelő toborzásában a továbbiakban részt vegyen.

**Az adatkezelések részleteit, az adatkezelési jogalapokat az egyes adatkezelési célok szerint egyebekben a 12. pontban található táblázat tartalmazza.**

**4. Adatkezelési célok**

Az Érintett személyes adatai kezelésének alapvető célja: az Adatkezelő toborzási szolgáltatásának nyújtása, azaz Adatkezelő megbízói preferenciáinak megfelelő jelöltek keresése, szűrése és az Érintett személyes anyagának (önéletrajz) továbbítása az Adatkezelő megbízói részére munkaviszony vagy munkavégzésre irányuló egyéb jogviszony létesítése céljából.

Külön hozzájárulás esetén az adatkezelés célja az Adatkezelő álláskeresői adatbankjában történő nyilvántartás és a későbbiekben az Érintett szakmai tapasztalatainak, végzettségének megfelelő állásajánlat esetleges megküldése az Érintett részére. Potenciális munkáltatók részére személyes adatokat automatikusan nem továbbítunk, az adattovábbítás előfeltétele minden esetben az Érintett előzetes, ez irányú hozzájárulása az adott potenciális munkáltató tekintetében.

**A jelen Adatkezelési Tájékoztató szerinti adatkezelések adatkezelési céljainak részletes meghatározását a 12. pontban található táblázat tartalmazza.**

**5. Kezelt adatok köre, az adatok forrása**

**A jelen Adatkezelési Tájékoztató szerinti adatkezelések keretében kezelt adatok körének meghatározását a 12. pontban található szerinti táblázat tartalmazza.**

A kezelt adatok forrása: az Érintettek által önkéntesen megadott/átadott személyes adatok.

**6. Az adatok megismerésére jogosultak, az adattovábbítások indoka**

**A jelen Adatkezelési Tájékoztató szerinti adatok megismerésére jogosultakat (az Adatkezelő szervezetén belüli megismerésre jogosultak és a külső címzettek) a 12. pontban található táblázat tartalmazza.**

**A 9. pontban részletezett Adatfeldolgozók esetében az Adatkezelő általi adattovábbítások indoka, hogy az Adatfeldolgozók a 9. pontban ismertetett adatfeldolgozói tevékenységeiket el tudják látni.**

**7. A** **személyes adatok kezelésének, tárolásának időtartama**

Adatkezelő az Érintett személyes adatait az alábbi időtartamig kezeli:

* az Érintett adatkezelési hozzájárulásának visszavonásáig, ennek hiányában
* azon potenciális munkáltató részére folytatott toborzás bármely okból történő befejezéséig (pl. állás betöltése vagy Adatkezelő megbízásának megszűnése), amellyel kapcsolatban az Érintett személyes adatait az Adatkezelő részére átadta.

Amennyiben az Érintett külön hozzájárult személyes adatainak az Adatkezelő adatbankjában történő nyilvántartáshoz abból a célból, hogy részére Adatkezelő a jövőben a szakmai tapasztalatának és végzettségének megfelelő további, más munkáltatók által ajánlott álláslehetőségekről tájékoztatást küldjön, vagy a potenciális álláslehetőségekkel kapcsolatban előzetes szűrést végezzen, akkor Adatkezelő az Érintett személyes adatait **az Érintett hozzájáruló nyilatkozatának visszavonásáig, de legfeljebb a hozzájáruló nyilatkozattól számított 12 (tizenkettő) hónapig kezelje.** Ilyen hozzájárulás hiányában, illetve a hozzájáruló nyilatkozat visszavonása vagy a 12 (tizenkettő) hónapos időtartam lejárta esetén az Érintett által megadott személyes adatok teljes körűen haladéktalanul törlésre kerülnek Adatkezelő adatbankjából.

**A jelen Adatkezelési Tájékoztató szerinti adatkezelések időtartamát a 12. pontban található táblázat tartalmazza.**

**8. Adatbiztonság**

Az Adatkezelő kötelezi magát arra, hogy gondoskodik az általa kezelt személyes adatok biztonságáról. A tudomány és technológia állása és a megvalósítás költségei, továbbá az adatkezelés jellege, hatóköre, körülményei és céljai, valamint a természetes személyek jogaira és szabadságaira jelentett, változó valószínűségű és súlyosságú kockázat figyelembe vételével megteszi azokat a technikai és szervezési intézkedéseket, és kialakítja azokat az eljárási szabályokat, amelyek biztosítják, hogy a felvett, tárolt, illetve kezelt adatok védettek legyenek, illetőleg megakadályozza azok megsemmisülését, jogosulatlan felhasználását és jogosulatlan megváltoztatását.

Az Adatkezelő kötelezi magát arra is, hogy minden olyan harmadik felet, akiknek az adatokat bármilyen jogalappal továbbítja vagy átadja, felhívja, hogy eleget tegyenek az adatbiztonság követelményének.

Az Adatkezelő gondoskodik arról, hogy a kezelt adatokhoz illetéktelen személy ne férhessen hozzá, ne hozhassa nyilvánosságra, ne továbbíthassa, valamint azokat ne módosíthassa, törölhesse. A kezelt adatokat kizárólag az Adatkezelő, valamint alkalmazottai, illetve az általa igénybe vett adatfeldolgozó(k) ismerhetik meg jogosultsági szintek szerint, azokat az Adatkezelő harmadik, az adat megismerésére jogosultsággal nem rendelkező személynek nem adja át.

Az Adatkezelő és Adatfeldolgozó által meghatározott munkakörökhöz rendelten, meghatározott módon, jogosultsági szintek szerint férhetnek hozzá az Adatkezelő, illetve az Adatfeldolgozó munkavállalói a személyes adatokhoz.

Az Adatkezelő az informatikai rendszerek biztonsága érdekében az informatikai rendszereket tűzfallal védi, valamint a külső- és belső adatvesztések megelőzése érdekében víruskereső és vírusirtó programot használ. Az Adatkezelő gondoskodott továbbá arról, hogy a visszaélések megelőzése érdekében bármely formában történő bejövő és kimenő kommunikációt megfelelően ellenőrizze.

Az Adatkezelő, illetve az Adatfeldolgozó a személyes adatokat bizalmas adatként minősíti és kezeli. Az Adatkezelő a különböző nyilvántartásokban elektronikusan kezelt adatállományok védelme érdekében biztosítja, hogy a nyilvántartásokban tárolt adatok – törvényben meghatározott kivételekkel – közvetlenül ne legyenek összekapcsolhatók és az Érintetthez rendelhetők.

Az Adatkezelő a kockázat mértékének megfelelő szintű adatbiztonságot garantálja, ideértve, többek között, adott esetben:

* a személyes adatok álnevesítését és titkosítását,
* a személyes adatok kezelésére használt rendszerek és szolgáltatások folyamatos bizalmas jellegének biztosítását, integritását, rendelkezésre állását és ellenálló képességét (üzemeltetés- és fejlesztésbiztonság, behatolás elleni védelem és felderítés, a jogosulatlan hozzáférés megelőzése)
* fizikai vagy műszaki incidens esetén az arra való képességet, hogy a személyes adatokhoz való hozzáférést és az adatok rendelkezésre állását kellő időben vissza lehet állítani (az adatszivárgás megelőzése; a sérülékenység- és incidenskezelés)
* az adatkezelés biztonságának garantálására hozott technikai és szervezési intézkedések hatékonyságának rendszeres tesztelésére, felmérésére és értékelésére szolgáló eljárást (az üzletfolytonosság fenntartása, kártékony kódok elleni védelme, az adatok biztonságos tárolása, továbbítása, feldolgozása, munkavállalóink biztonsági képzése)

A biztonság megfelelő szintjének meghatározásakor kifejezetten figyelembe kell venni az adatkezelésből eredő olyan kockázatokat, amelyek különösen a továbbított, tárolt vagy más módon kezelt személyes adatok véletlen vagy jogellenes megsemmisítéséből, elvesztéséből, megváltoztatásából, jogosulatlan nyilvánosságra hozatalából vagy az azokhoz való jogosulatlan hozzáférésből erednek.

**9. Adatfeldolgozók**

Az a természetes, vagy jogi személy, amely az Adatkezelő nevében személyes adatokat kezel. Az Ön személyes adataival kapcsolatban adatfeldolgozóként(**"Adatfeldolgozó"**) járnak el az alábbi cégek:

| **Adatfeldolgozó****neve, székhelye, azonosítója** | **Adatfeldolgozó által végzett tevékenység** | **Adatfeldolgozó által kezelt személyes adatok** |
| --- | --- | --- |
| MVM Services Zrt. 1023 Budapest, Árpád Fejedelem útja 26-28. | könyvelési szolgáltatás | teljesítési igazolásokon, számlákon esetlegesen feltüntetett adatok |

Az adatfeldolgozók a fenti személyes adatokat az Adatkezelővel fennálló szerződésük időtartama alatt és azzal összefüggő, jogszabályban meghatározott időtartamig jogosultak kezelni.

**10. Az adatkezeléssel kapcsolatos jogok és az adatkezeléssel kapcsolatos jogérvényesítési, jogorvoslati lehetőségek**

**10.1. Az adatkezeléssel kapcsolatos jogok**

Az Érintett kérelmezheti az Adatkezelőnél az alábbiakat:

* tájékoztatását személyes adatai kezeléséről (az adatkezelés megkezdését megelőzően, illetve az adatkezelés során)
* hozzáférést személyes adataihoz (személyes adatai adatkezelő általi rendelkezésére bocsátását),
* személyes adatainak helyesbítését, kiegészítését,
* személyes adatainak – a kötelező adatkezelés kivételével – törlését vagy korlátozását (zárolását),
* joga van az adathordozhatósághoz,
* tiltakozhat személyes adatai kezelése ellen.

Az Érintett személy a 10.2. pont szerint, írásban nyújthatja be érintetti kérelmét az Adatkezelő részére. Az Adatkezelő az Érintett jogszerű kérelmét legfeljebb egy hónapon belül teljesíti, és erről az általa megadott elérhetőségre küldött levélben értesíti.

**10.1.1. A tájékoztatás kéréshez való jog (Általános Adatvédelmi Rendelet 13-14. cikkei alapján)**

Az Érintett a 10.2. pontban megadott elérhetőségeken keresztül, írásban tájékoztatást kérhet az Adatkezelőtől arról, hogy

* milyen személyes adatait,
* milyen jogalapon,
* milyen adatkezelési cél miatt,
* milyen forrásból,
* mennyi ideig kezeli,
* alkalmaz-e adatfeldolgozót, ha igen, az esetleges adatfeldolgozó nevéről, címéről és az adatkezeléssel összefüggő tevékenységéről,
* az Adatkezelő kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait
* az esetleges adatvédelmi incidens körülményeiről, hatásairól és az elhárítására megtett intézkedésekről.

**10.1.2. A hozzáféréshez való jog (Általános Adatvédelmi Rendelet 15. cikke alapján)**

Az Érintett jogosult arra, hogy az Adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és a következő információkhoz hozzáférést kapjon, és ezt az Adatkezelőtől a 10.2 pont szerint írásban kérheti.

Az Adatkezelő az adatkezelés tárgyát képező személyes adatok másolatát az Érintett rendelkezésére bocsátja- ha ez nem ütközik más jogszabályi akadályba – az Érintett rendelkezésére bocsátja. Ha az Érintett elektronikus úton nyújtotta be a kérelmet, az információkat széles körben használt elektronikus formátumban kell rendelkezésre bocsátani, kivéve, ha az Érintett másként kéri.

**10.1.3. A helyesbítéshez, kiegészítéshez való jog (Általános Adatvédelmi Rendelet 16. cikke alapján)**

Az Érintett a 10.2. pontban megadott elérhetőségeken keresztül, írásban kérheti, hogy az Adatkezelő módosítsa valamely személyes adatát (például bármikor megváltoztathatja az e-mail címét vagy postai elérhetőségét vagy kérheti, hogy az Adatkezelő által kezelt bármely pontatlan személyes adatát az Adatkezelő helyesbítse).

Figyelembe véve az adatkezelés célját, az Érintett jogosult arra, hogy kérje az Adatkezelő által kezelt hiányos személyes adatai megfelelő kiegészítését.

**10.1.4. A törléshez való jog (Általános Adatvédelmi Rendelet 17. cikke alapján)**

Az Érintett a 10.2. pontban megadott elérhetőségeken keresztül, írásban kérhet az Adatkezelőtől személyes adatainak a törlését.

A személyes adatok törlése alapvetően akkor kérhető, ha adatkezelésünk az Ön hozzájárulásán alapul, pl. hozzájárulását adta ahhoz, hogy adatait (telefonszám, e-mail cím) kapcsolattartás céljából kezeljük. Ilyen esetben személyes adatait töröljük.

Ha személyes adatait szerződés teljesítése céljából, vagy jogszabály alapján adta meg, ezen személyes adatok ezzel összefüggő kezelése a szerződés megszűnésével nem szűnik meg automatikusan, illetve a törlési kérelmét sem tudjuk teljesíteni.

Ebben az esetben a vonatkozó jogszabályok szerint személyes adatait a szerződés megszűnésétől követően is kezelnünk kell a jelen Adatkezelési tájékoztatóban foglalt adatkezelési időtartamig.

**10.1.5. A zároláshoz (adatkezelés korlátozásához) való jog (Általános Adatvédelmi Rendelet 18. cikke alapján)**

Az Érintett a 10.2. pontban megadott elérhetőségeken keresztül, írásban kérheti, hogy a személyes adatait az Adatkezelő zárolja (az adatkezelés korlátozott jellegének egyértelmű jelölésével és az egyéb adatoktól elkülönített kezelés biztosításával).

A zárolás addig tart, amíg az Érintett által megjelölt indok szükségessé teszi az adatok tárolását.

Az adat zárolását kérheti az Érintett például abban az esetben, ha úgy gondolja, hogy adatait az Adatkezelő jogellenesen kezelte, azonban az általa kezdeményezett hatósági vagy bírósági eljárás érdekében szükséges az, hogy adatait az Adatkezelő ne törölje. Ebben az esetben a hatóság vagy a bíróság megkereséséig az Adatkezelő tovább tárolja a személyes adatot, ezt követően törli az adatokat.

**10.1.6. Adathordozhatósághoz való jog (Általános Adatvédelmi Rendelet 20. cikke alapján)**

Az Érintett a 10.2. pontban megadott elérhetőségeken keresztül, írásban kérheti, hogy a rá vonatkozó, általa az Adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt akadályozná az Adatkezelő, ha:

* az adatkezelés azÁltalános Adatvédelmi Rendelet 6. cikk (1) bekezdésének a) pontja vagy a 9. cikk (2) bekezdésének a) pontja szerinti hozzájáruláson, vagy
* a 6. cikk (1) bekezdésének b) pontja szerinti szerződésen alapul; és
* az adatkezelés automatizált módon történik.

**10.1.7. A tiltakozáshoz való jog (Általános Adatvédelmi Rendelet 21. cikke alapján)**

Az Érintett a 10.2. pontban megadott elérhetőségeken keresztül, írásban tiltakozhat személyes adatainak azÁltalános Adatvédelmi Rendelet a 6. cikk (1) bekezdésének f) pontja szerinti, az Adatkezelő vagy egy harmadik fél jogos érdekeinek érvényesítéséhez szükséges kezelése ellen, ideértve az említett rendelkezéseken alapuló profilalkotást is. Ebben az esetben az Adatkezelő a személyes adatokat nem kezeli tovább, kivéve, ha az Adatkezelő bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

Ha a személyes adatok kezelése közvetlen üzletszerzés érdekében történik, az érintett jogosult arra, hogy bármikor tiltakozzon a rá vonatkozó személyes adatok e célból történő kezelése ellen, ideértve a profilalkotást is, amennyiben az a közvetlen üzletszerzéshez kapcsolódik. Ha az Érintett tiltakozik a személyes adatok közvetlen üzletszerzés érdekében történő kezelése ellen, akkor a személyes adatok a továbbiakban e célból nem kezelhetők.

**10.2. Az adatkezeléssel kapcsolatos jogérvényesítési, jogorvoslati lehetőségek**

**Az Adatkezelő megkeresése**

Javasoljuk, hogy a bírósági vagy hatósági eljárás kezdeményezése előtt az Adatkezelőnek legyen szíves elküldeni a személyes adatai kezelésével kapcsolatos megkeresését, panaszát, hogy azt kivizsgálhassuk és megnyugtatóan orvosolhassuk, illetve 10.1. pont szerinti valamely kérelmét, igényét – annak megalapozottsága esetén - teljesíthessük. Az Adatkezelő az Érintett 10.1. pont szerinti valamely adatkezeléssel kapcsolatos jogának érvényesítése, adatkezeléssel kapcsolatos tájékoztatás kérése, illetve adatkezeléssel kapcsolatos tiltakozása és panasza esetén indokolatlan késedelem nélkül, a mindenkori jogszabályokban által előírt időn belül vizsgálja ki az ügyet, intézkedik a megkereséssel kapcsolatban és nyújt tájékoztatást az ügyben az Érintett részére. Szükség esetén, figyelembe véve a megkeresés összetettségét és a megkeresések számát, ez a határidő a jogszabályban írtak szerint meghosszabbítható.

Ha az Érintett elektronikus úton nyújtotta be a megkeresést, a tájékoztatást lehetőség szerint elektronikus úton adjuk meg, kivéve, ha az Érintett azt másként kéri. Ha az Adatkezelő nem tesz intézkedést az Érintett megkeresése alapján késedelem nélkül, de legkésőbb a jogszabályban meghatározott határidőben, tájékoztatja az Érintettet az intézkedés elmaradásának, a kérelem teljesítése megtagadásának okairól, valamint arról, hogy az Érintett az alábbiak szerint bírósági vagy hatósági eljárást kezdeményezhet ügyében.

**Az adatkezeléssel kapcsolatos jogai érvényesítése érdekében vagy amennyiben az Adatkezelő által kezelt adataival kapcsolatban bármilyen kérdése, kételye van, illetve adataival kapcsolatban felvilágosítást kér, panaszt kíván előterjeszteni vagy a 10.1 pont szerint valamely jogával kíván élni, ezt megteheti ún. érintetti kérelemként írásban hagyományos levélben, e-mailben az Adatkezelő elérhetőségein keresztül.**

**Bírósági eljárás kezdeményezése**

Az Érintett az Adatkezelő, illetve – az adatfeldolgozó tevékenységi körébe tartozó adatkezelési műveletekkel összefüggésben – az adatfeldolgozó (ha van) ellen bírósághoz fordulhat, ha megítélése szerint az Adatkezelő, illetve az általa megbízott vagy rendelkezése alapján eljáró adatfeldolgozó a személyes adatait a személyes adatok kezelésére vonatkozó, jogszabályban vagy az Európai Unió kötelező jogi aktusában meghatározott előírások megsértésével kezeli.

A per elbírálása a törvényszék hatáskörébe tartozik. A per – az Érintett választása szerint – az Érintett lakóhelye vagy tartózkodási helye szerinti illetékes törvényszék előtt is megindítható.

**Hatósági eljárás kezdeményezése**

Az Érintett a Nemzeti Adatvédelmi és Információszabadság Hatóságnál (1055 Budapest, Falk Miksa u. 9-11., postacím: 1363 Budapest, Pf.: 9.; honlap: <http://naih.hu>; telefon: +36-1-391-1400; fax: +36-1-391-1410; e mail: ugyfelszolgalat@naih.hu) jogainak érvényesítése érdekében vizsgálatot, illetve hatósági eljárás lefolytatását kezdeményezhet arra hivatkozással, hogy a személyes adatai kezelésével kapcsolatban jogsérelem következett be, vagy annak közvetlen veszélye fennáll, így különösen,

* ha véleménye szerint az Adatkezelő a 10.1. pontban meghatározott érintetti jogainak érvényesítését korlátozza vagy ezen jogainak érvényesítésére irányuló kérelmét elutasítja (vizsgálat kezdeményezése), valamint
* ha megítélése szerint személyes adatainak kezelése során az Adatkezelő, illetve az általa megbízott vagy rendelkezése alapján eljáró adatfeldolgozó megsérti a személyes adatok kezelésére vonatkozó, jogszabályban vagy az Európai Unió kötelező jogi aktusában meghatározott előírásokat (hatósági eljárás lefolytatásának kérelmezése).

**11. Egyéb**

A jelen Adatkezelési Tájékoztatóban részletezett személyes adat kezelés során automatizált döntéshozatal, profilalkotás nem történik.

A személyes adatok továbbítása harmadik országba vagy nemzetközi szervezet részére nem történik.

A jelen Adatkezelési Tájékoztató elérhető a <https://grape.solutions> honlapon.

Az Adatkezelő fenntartja a jogot, hogy a jelen tájékoztatót egyoldalúan, a jövőre nézve módosítsa. A módosításokról az Érintetteket az Adatkezelő honlapján keresztül tájékoztatja.

**12. Az adatkezelés(ek) részletes leírása**

|  |  |  |  |  |  |
| --- | --- | --- | --- | --- | --- |
| **Az adatkezelés célja** | **A kezelt adatok köre** | **Az adatkezelés jogalapja** | **Az adatkezelés időtartama** | **Az adatok megismerésére jogosultak, címzettek****(ha vannak)** | **Közlés célja****(ha van címzett)** |
| **I. Toborzás, munkaerő-közvetítés**Adatkezelő toborzási szolgáltatásának nyújtása, azaz Adatkezelő megbízói preferenciáinak megfelelő jelöltek keresése, szűrése és az Érintett személyes anyagának (önéletrajz) továbbítása az Adatkezelő megbízói részére munkaviszony vagy munkavégzésre irányuló egyéb jogviszony létesítése céljából. | Minden olyan személyes adat, amelyet az Adatkezelőnek a toborzási szolgáltatásához – beleértve a jelöltkutatást és kiválasztási tevékenységet is - kezelnie kell. Ezen személyes adatok köre különösen: Előszűrés (namecheck) eljárás keretében: * teljes név és születési dátum vagy e-mail cím

Sikeres előszűrést követően:* személyazonosító adatok: név, születési idő, anyja neve
* végzettséget
* képzettséget
* szakmai tapasztalat (pl korábbi munkahelyek)
* bérigény
* fénykép
* e-mail cím
* telefonszám

Ezeken túl minden olyan személyes adat, melyeket az Érintett az Adatkezelő vagy megbízottja részére megküldött/benyújtott dokumentumokban (jelentkezés, önéletrajz, motivációs levél, végzettséget igazoló dokumentumok, stb.) ugyancsak önkéntesen megadott.Amennyiben ehhez az Érintett külön hozzájárul, az Adatkezelő és az Érintett között lezajlott személyes megkeresés, elbeszélgetés során elhangzott, az álláslehetőségben megjelölt pozíció szempontjából releváns információkat, adatokat, valamint az elvégzett tesztek eredményét (ha volt) a Társaság szintén rögzíti a szakmai összesítőben. | Az **Általános Adatvédelmi Rendelet** 6. cikk (1) bekezdése a.) pontja - az Érintett általi önkéntes hozzájárulás | Adatkezelő az Érintett személyes adatait az alábbi időtartamig kezeli:* az Érintett adatkezelési hozzájárulásának visszavonásáig, ennek hiányában
* azon potenciális munkáltató részére folytatott toborzás bármely okból történő befejezéséig (pl. állás betöltése vagy Adatkezelő megbízásának megszűnése), amellyel kapcsolatban az Érintett személyes adatait az Adatkezelő részére átadta.
 | Az Adatkezelő által megvalósított, jelen Tájékoztató szerinti személyes adatkezelés során az Érintettek személyes adatait az Adatkezelő HR szervezetének a toborzási szolgáltatás nyújtásában résztvevő alkalmazottai azok, akik teljeskörűen megismerhetik.Ezen felül a toborzás során az Adatkezelő kiválasztási eljárásában az Adatkezelő más alkalmazottai is közreműködhetnek (pl. interjúkat lebonyolító munkatársak), akik a személyes adatok közül kizárólag az Érintettek önéletrajzához és szakmai összesítőjéhez férhetnek hozzá.Külső címzett:Amennyiben az Érintett egy adott állás tekintetében az Adatkezelő által lefolytatott előzetes kiválasztáson megfelelt, úgy Adatkezelő az Érintett személyes adatait – önéletrajz, szakmai összefoglaló, e-mail cím, név, születési idő, pozíció, telefonszám, bérigény – továbbítja a toborzást megrendelő potenciális munkáltató felé a további kiválasztási folyamat lebonyolítása céljából. Potenciális munkáltatók részére személyes adatokat automatikusan nem továbbít Adatkezelő, az adattovábbítás előfeltétele minden esetben az Érintett előzetes, ez irányú hozzájárulása az adott potenciális munkáltató tekintetében.Az adattovábbítást követően az Érintettek továbbított személyes adatait a kiválasztási folyamat során a potenciális munkáltatók önálló adatkezelőként a saját adatkezelési gyakorlatuknak megfelelően fogják kezelni, melyről felvilágosítást, tájékoztatást az Érintettek az adott munkáltatóktól fognak kapni. | Külső címzett potenciális munkáltatók - kiválasztási folyamat lebonyolítása munkaviszony létesítése céljából |
| **II. Adatbankban történő nyilvántartás**Külön hozzájárulás esetén az Adatkezelő álláskeresői adatbankjában történő nyilvántartás és a későbbiekben az Érintett szakmai tapasztalatainak, végzettségének megfelelő állásajánlat esetleges megküldése az Érintett részére.  | Minden olyan személyes adat, amelyet az Adatkezelőnek a toborzási szolgáltatásához – beleértve a jelöltkutatást és kiválasztási tevékenységet is - kezelnie kell. Ezen személyes adatok köre különösen: * személyazonosító adatok: név, születési idő, anyja neve
* végzettséget, képzettséget.
* szakmai tapasztalat (pl. korábbi munkahelyek)
* bérigény,
* fénykép
* e-mail cím, telefonszám

Ezeken túl minden olyan személyes adat, melyeket az Érintett az Adatkezelő vagy megbízottja részére megküldött/benyújtott dokumentumokban (jelentkezés, önéletrajz, motivációs levél, végzettséget igazoló dokumentumok, stb.) ugyancsak önkéntesen megadott.Szakmai összesítő, amiben ha ehhez az Érintett külön hozzájárul, az Adatkezelő és az Érintett között lezajlott személyes megkeresés, elbeszélgetés során elhangzott, az álláslehetőségben megjelölt pozíció szempontjából releváns információk, adatok, valamint az elvégzett tesztek eredménye (ha volt) a kerül rögzítésre. | Az **Általános Adatvédelmi Rendelet** 6. cikk (1) bekezdése a.) pontja – az Érintett általi önkéntes hozzájárulás | A**z Érintett hozzájáruló nyilatkozatának visszavonásáig, de legfeljebb a hozzájáruló nyilatkozattól számított 12 (tizenkettő) hónap** | Az Érintettek személyes adatait az Adatkezelő HR szervezetének a toborzási szolgáltatás nyújtásában résztvevő alkalmazottai azok, akik teljeskörűen megismerhetik.Potenciális munkáltatók részére személyes adatokat automatikusan nem továbbítunk, az adattovábbítás előfeltétele minden esetben az Érintett előzetes, ez irányú hozzájárulása az adott potenciális munkáltató tekintetében. | **-** |
| **III. Számviteli- és adójogszabályokon alapuló kötelező adatkezelések**szerződés teljesítése, bizonylatolás (számla kiállítás), számlák megőrzése | név, pozíció és egyéb a teljesítés igazolásokon és a számviteli bizonylatokon kötelezően feltüntetendő adatok | jogszabályi kötelezettség teljesítése az Általános Adatvédelmi Rendelet 6. cikk (1) c) pontja szerinta számvitelről szóló 2000. évi C. törvény 166. § (3) bekezdés és 169. § (2) bekezdés rendelkezései és az adózás rendjéről szóló 2017. évi CL törvény 78. § rendelkezései | számviteli törvény alapján az adatok keletkezésétől számított 8 évaz adózás rendjéről szóló törvény alapján a megállapított adó esedékessége naptári évének utolsó napjától számított 5 év | Az Adatkezelő arra jogosult szervezeti egységei és munkatársaiAdatfeldolgozóként:MVM Services Zrt. Külső címzettként a számla, teljesítés igazolásokon megrendelőként és fizető félként feltüntetett személyek (Adatkezelő ügyfelei) | Adatfeldolgozó - könyvelési szolgáltatások nyújtásaKülső címzett:teljesítés igazolása, számlák kifizetése |